Pacifika papageto

La Pacifika papageto (Forpus coelestis) konata ankaŭ kiel Papageto de Lesson, estas specio de papageto en la familio Psittacidae.

Aspekto
maldekstre|thumb|170ra|Masklo en naturo en Peruo
La Pacifika papageto (Forpus coelestis) estas malgranda verda papago originanta de Sudameriko. Tipa specimeno estas 11–14 centimetrojn longa kaj tipe pezas 30 gramojn aŭ pli. Naturaj Pacifikaj papagetoj estas verdaj kun polvogriza nuanco super la korpo, helverda masko kaj rozkolora beko. Kruroj kaj piedoj estas rozkoloraj-grizaj. Pacifikaj papagetoj estas sekse dimorfaj: maskloj posedas nuancojn de bluo sur siaj flugiloj. Bluo povas varii en intenseco de hela kobalta bluo ĝis pala, preskaŭ lavenda nuanco de bluo ĉe amerikaj birdoj; la bluo preskaŭ ne ekzistas ĉe marmorecaj birdoj, videbla nur sur la malsupra flanko de la flugilo rekte ĉe la artiko. Masklaj papagetoj ankaŭ havas bluajn striojn malantaŭ la okuloj, kio ofte nomiĝas "okulŝminko"; same kiel bluajn pugojn. Inaj papagetoj tute ne havas bluon sur la flugiloj, sed povas havi bluajn okulstriojn same kiel bluan pugon.

maldekstre|thumb|170ra|Echo Smithour, turkiskolora pacifika papageto. 2024
Papagetoj ofte estas nomataj poŝpapagoj pro sia grandeco; sed ili estas konataj pro siaj pli-ol-vivaj personecoj kaj viglaj sintenoj. Ili estas solaj birdoj en kaptiteco pro sia agresema konduto al aliaj birdoj kiam ili estas enfermitaj, do ne estas sugestite loĝigi unu kun samspeciuloj krom se haveblas sufiĉa spaco. Dorlotbestaj papagetoj neniam devus esti tenataj kun aliaj birdospecioj pro la probableco de agreso.

Kvankam la baza, aŭ natur-tipa koloro de papagetoj estas verda, ili ankaŭ ekzistas en ĉielarko de mutacioj.

 Distribuado kaj habitato 
maldekstre|thumb|170ra|Blua maskla Pacifika papageto
Naturaj pacifikaj papagetoj estas indiĝenaj en okcidenta Ekvadoro kaj nordokcidenta Peruo. Plej oftaj en sekaj vivejoj kiel dezerto kaj foliarbaro, sed ili disvastiĝis en humidajn areojn pro senarbarigo.Collar, N., P. F. D. Boesman, kaj G. M. Kirwan (2020). Pacific Parrotlet (Forpus coelestis), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Pacifikaj papagetoj estis raportitaj ankaŭ en la meza valo Marañón. En 2014 malgranda aro de pacifikaj papagetoj estis raportita proksime al la rivero Mataje en Departemento Nariño, sudokcidenta Kolombio.

Ili abundas tra sia tuta teritorio; la populacioj estas relative neĝenataj de homa agado. Pacifikaj papagetoj troviĝas vivantaj en grupoj de 40 ĝis 50, ĉe la limoj de okcidentaj malaltebenaĵoj kaj promontoroj, arbaroj, arbustaj maldensejoj, ĝardenoj, parkoj kaj kultivaĵoj (Restall & Freile, 2019, p. 208). Pacifikaj papagetoj tipe vivas en subtropikaj aŭ tropikaj sekaj arbaroj, subtropikaj aŭ tropikaj humidaj arbaroj de malaltaj teroj, subtropikaj aŭ tropikaj sekaj arbustaroj kaj tre degraditaj iamaj arbaroj. Pacifikaj papagetoj estas nemigrantaj, kio signifas, ke ili restas en la sama areo tutjare.

 Konservado 
La Pacifika papageto estas nuntempe listigita kiel Malplej Zorgiga fare de la IUCN Ruĝa Listo. BirdLife International. (2024). "Forpus coelestis". IUCN Red List of Threatened Species. 2024: e.T22685949A263967953. doi:10.2305/IUCN.UK.2024-2.RLTS.T22685949A263967953.en. Alirita la 17an de Februaro 2025.  La nombro da maturaj individuoj en naturo ne estas konata, sed la populacio ŝajnas esti stabila.

Bildaro

Referencoj

Eksteraj ligiloj

Parrot Information & Resources

Kategorio:Papagedoj
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Peruo
Kategorio:Birdoj de Sudameriko